Macəra zamanı

Macəra zamanı(ing.Adventure Time) —Pendlton Vordtərəfindən yaradılmış amerikan cizgi serialı. Cizgi serialFinn(Ceremi Şeda) və onun ən yaxşı dostu olan ögey qardaşıCeykin(Con Di Macio) birlikdə Ooo dünyasındakı sərgüzəştlərindən bəhs edir.Vord ilk dəfə2007-ci ildə Nicktoons kanalı üçün qısametrajlı animasiya filmi hazırlamışdı. Qısa film yayımlandığı vaxt populyarlıq qazanmış və izləyicilər tərəfindən bəyənilmişdi. İdeyanı bəyənənCartoon NetworkrəhbərliyiNickelodeonkanalının bununla maraqlanmadığını nəzərə alaraqFred Seibertvə Vorddan cizgi serial çəkməyi xahiş etdi.
Serialın yaradıcıları şounu inkişaf etdirmək üçün müxtəlif mənbələrdən, xüsusilə stolüstü oyun olan “Dungeons & Dragons”dan ilham alıblar. Bu təsiri serialın uydurma dünyasında, personajlarında, hekayə xəttində və ümumi estetikasında görmək olar. Animasiyasının hər bir kadrı əl ilə çəkməklə hazırlanmışdır. Epizodlar üçün hərəkət və dialoqlar “storyboarding” vasitəsilə əvvəlcədən planlaşdırılmışdır. Serialın hər bir epizodunun hazırlanıb bitməsi təxminən səkkiz-doqquz ay vaxt çəkmişdir. Komanda işi asanlaşdırmaq üçün eyni vaxtda bir neçə epizod üzərində işləyib. Bu, onlara bir epizod hazırlanıb bitəndə, növbəti epizodda artıq irəliləyiş əldə edə bilmələrinə imkan verib. Səs aktyorları personajları eyni otaqda birlikdə, qrup şəklində səsləndiriblər. Serialda tez-tez kiçik və ya təkrarlanan rolları səsləndirilməsi üçün fərqli aktyorlar iştirak etmişdir. Serialın hər bir epizodu təxminən 11 dəqiqə davam edir. Bəzən telekanalda 30 dəqiqəlik vaxt aralığını doldurmaq üçün bir-birinin ardınca iki epizod göstərilmişdir. 29 sentyabr 2016-cı ildə Cartoon Network rəhbərliyi serialın onuncu mövsümünün son olacağını bildirib. Serialın final epizodu 3 sentyabr 2018-ci ildə efirə buraxılmışdır. Serial bitdikdən sonra Max platformasında “Macəra zamanı: Uzaq diyarlar” və “Macəra zamanı: Fionna və Keyk” adlı spin-off serialları çəkmişdir.
“Macəra zamanı” Cartoon Network televiziyasının ən çox sevilən şousu olmuşdur. Serialın bəzi epizodları üç milyondan çox insan tərəfindən izlənmişdir. Şou əsasən uşaqlar üçün hazırlansa da, yeniyetmələr və böyüklər arasında da populyarlıq qazanmışdır. “Macəra zamanı” orijinallığına və füsunkar dünyasına görə tənqidçilər tərəfindən yüksək qiymətləndirib. Serial səkkiz “Praym-taym Emmi” mükafatı, bir “Pibodi” mükafatı, üç“Enni” mükafatı, iki “Britaniya Akademiyası Uşaq” mükafatı, “Kino Film Səs Redaktorları” mükafatı və “Kerrang!” da daxil olmaqla bir çox nüfuzlu mükafat aldı. Şou həmçinin “Tənqidçilərin Seçimi Televiziya” mükafatları, “Annecy Festival” mükafatları, “TCA” mükafatı və“Sandens Film Festivalı”mükafatı kimi bir neçə mükafata namizəd olub. Serial əsasında hazırlanan bir komiks kitabı “Eisner” mükafatı və iki “Harvey” mükafatı qazanıb. Bundan əlavə, serial əsasında həmçinin kitablar, video oyunlar və geyimlər hazırlanıb.
“Macəra zamanı” insanFinnvə onun ögey qardaşı itCeykinmacəralarından bəhs edir.Onlarpost-apokaliptikdünya olan Ooo-da yaşayırlar. İllər öncə baş vermiş nüvə müharibəsindən sonra planetin yalnız üçdə ikisi sağ qalmış və dünyaya müxtəlif sehirlər və mutasiyalar yayılmışdır.İkisi dostlarıŞahzadə Saqqızınidarə etdiyi Konfet Krallığının yaxınlığında yerləşən ağac evində məskunlaşıblar.Onlar evdə robot oyun konsolu BMO ilə birlikdə yaşayırlar. Bir çox epizodda ikisi şahzadələri oğurlayan sehrbazBuz Kralınıdayandırmalı olurlar. Finn və Ceykin min yaşı olan rok həvəskarı, vampir kraliçası Marselin adlı dostu da var. Serialın əksər epizodlarında Finn və Ceyk digər insanlara yardım edir və pis niyyətli varlıqlarla mübarizə aparırlar.